मकवानपुर उद्योग वाणिज्य संघले जिल्ला प्रहरी कार्यालय मकवानपुरका प्रहरी उपरीक्षक लोकेन्द्र श्रेष्ठको विदाई कार्यक्रम आयोजना गरेको छ ।
संघका अध्यक्ष कृष्ण कटुवालको अध्यक्षतामा भएको विदाई कार्यक्रममा मन्तव्य राख्नुहुँदै अध्यक्ष कटुवालले उपरीक्षक श्रेष्ठले छोटो अवधिमा यस क्षेत्रमा अपराध न्यूनिकरणमा पुर्याएको सहयोगकालागि धन्यवाद दिएका थिए । हराएका मोबाईल फिर्ता गर्ने, लागू पदार्थ ओसारपसारमा कमी, अपराधीहरुको पक्राउ गर्ने, सिसिटिभी मर्मतकालागि सहयोग जुटाउने कार्यको प्रशंसा पनि अध्यक्ष कटुवालले प्रशंसा गर्दै श्रेष्ठको आगामी दिनको सफलताको कामना गरे ।
शुभकामना मन्तव्यको क्रममा कासस तथा पश्चिमी क्षेत्र समिति सभापति गोविन्द रिजालले प्रहरी परिचालनमा राम्रो भूमिका निर्वाह गरेको बताउँदै शान्ति सुरक्षामा उपरीक्षक श्रेष्ठले पुर्याएको कार्यको प्रशंसा गरे । छोटो अवधिमै सरुवा भएकोले जिल्लामा पुनः आउने वातावरण बनोस् भन्ने कामना पनि रिजालले गरे ।
प्रहरी उपरीक्षक श्रेष्ठले छोटो समयमा आपूmले सक्दो गर्ने प्रयास गरेको बताए । आफुले गरेका हरेक कृयाकलापहरुमा आपूmलाई सबैको साथ प्राप्त भएको र भौतिक रुपमा मात्र हेटौंडा छोड्न लागेको बताए । आप्mनो जिम्मेवारी निभाउने क्रममा पाएको सहयोगकालागि पनि उनले सबैलाई धन्यवाद दिए । प्रदेशको राजधानी हेटौंडामा २४ औं घण्टा होटल व्यवसाय खुल्ला राख्ने आप्mनो सोच पूरा गर्न नसकेकोमा खिन्नता व्यक्त गर्दै उनले निश्चित नीति नियम बनाई अघि बढ्न पनि सुझाए । सकारात्मक सोचकासाथ सामूहिक रुपमा एक भई अघि बढ्न सके हरेक क्षेत्रमा सफलता हात लाग्ने सुझाव दिंदै ४१ दिनमै सरुवा हुनुपर्दा हेटौंडालाई सेवा दिन नसकेको तर हेटौंडा र हेटौंडेलीको माया र सद्भावलाई विर्सन नसक्ने पनि उनले बताए ।
विदाई कार्यक्रममा अध्यक्ष कटुवालले उपरीक्षक श्रेष्ठलाई संघको तर्फवाट खादा, माला लगाई मायाको चिनो प्रदान गरेका थिए ।
समापन मन्तव्य राख्दै संघका उपाध्यक्ष रामप्रसाद न्यौपानेले उपरीक्षक श्रेष्ठबाट छोटो अवधिमा भए गरेका कार्य निकै नै राम्रो भएकोले आगामी दिनमा संघले पनि उहाँको सुझाव कार्य गर्ने बताए ।